id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id en id nl id eo it fr en id id en id en en nl en en ms ms id en ms id ms ms id id id id id id id ms ms ms ms ms ms id id id id id id id ms ms ms en id id ms id id id id eo id id fr id id id id en ms id ms id id ms ms ms id id ms ms ms id id ms ms id id hy hy hy ms ms en en en en en en id id ms id id en id id jv ms id id it es id id en id ms ms ms ms ms ms
Tanda Awal Mengandung Perlu Diberi Perhatian Ada 12, Ini Petanda Hamil
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Kehamilan • 5 hari
Mlm dok.sya mau tanya bln sept saya nggk haid 18hri hari ke 2 tnggl 19 kluar flek dikit" tpi 4hri Bru bersih dan sya blm brani tespek sbb tkut zonk lgi.di situ sya SDH merasakan tanda"mual.kram.pus
... Lihat Lebih Lagi
Zai Muhammad Bin Zaidi
Terima kasih kerana bertanyakan soalan. Anda dinasihatkan untuk terus ke klinik bagi mengesahkan status kehamilan atau mengetahui punca sebenar kepada simptom yang sedang anda hadapi. Sukar untuk k
... Lihat Lebih Lagi
Lihat 0 lagi kiriman
Semua komen ada di sini
Semak 12 Tanda Awal Mengandung Ini, No. 12 Simptom Paling 'Rare'!
Ditulis oleh Nurul Halifah Disemak pada 2 minggu lalu
Disemak secara perubatan oleh Dr. Joseph Tan
Apabila tanda awal mengandung mula muncul pada diri anda, semestinya ini satu perkara yang cukup mengujakan dan menggembirakan hati bukan sahaja anda atau pasangan, bahkan ahli keluarga terdekat juga.
Jauh ke hadapan, sudah pun terfikir pelbagai perkara seperti jantina si bayi, nama-nama indah yang ingin diberikan sehinggalah institusi mana yang anda ingin hantar mereka untuk sambung belajar.
Ia pasti lebih manis dan menggembirakan sekiranya zuriat yang bakal dilahirkan ini adalah sesuatu yang dinantikan dan diusahakan sekian lama.
Tanda awal mengandung yang perlu diketahui
#1. Terlepas Haid/ Haid tidak datang
Sekiranya anda dalam usia reproduktif, tidak mempunyai sebarang masalah kitaran haid tidak teratur dan perasan bahawa seminggu telah berlalu tanpa anda datang bulan (daripada waktu sepatutnya), maka tanda awal mengandung ini mempunyai ketepatan yang tinggi.
Ini bermakna sekiranya anda telah terlepas haid, terdapat kemungkinan besar bahawa anda sedang hamil. Ini merupakan tanda pertama dalam senarai tanda-tanda mengandung yang lain.
#2. Buah dada menjadi bengkak dan sensitif
Apabila mengandung, terdapat perubahan hormon yang berlaku dalam badan anda. Perubahan hormon-hormon ini adalah penting bagi menyokong perkembangan proses kehamilan tersebut.
Namun yang demikian, kesan daripada perubahan hormon ini, anda mungkin akan perasan bahawa buah dada menjadi sedikit bengkak dan lebih sensitif.
Mujurlah, rasa tidak selesa ini akan berkurangan setelah beberapa minggu kerana badan anda akan menyesuaikan dirinya dengan perubahan hormon yang telah berlaku.
#3. Rasa mual (boleh berlaku tanpa muntah) adalah antara tanda awal mengandung
Tanda mengandung yang seterusnya adalah rasa mual khususnya di waktu pagi atau waktu berjaga. Fenomena yang dikenali sebagai morning sickness ini merupakan antara tanda awal kehamilan yang paling popular dan kerap digunakan dalam menggambarkan seseorang itu sedang hamil.
Sungguhpun begitu, rasa mual ini turut boleh berlaku ketika waktu malam. Rasa mual ini lazimnya diikuti oleh muntah-muntah namun dalam sesetengah orang, rasa ingin muntah ini tidak berlaku. Berbanding dengan tanda awal kehamilan lain yang telah disebut, tanda awal mengandung yang ini lazimnya berlaku sebulan selepas anda mengandung.
Tanda awal mengandung #4. Kerap membuang air kecil
Mungkin ia adalah salah satu tanda-tanda awal mengandung yang kurang difikirkan tetapi apabila anda hamil, diri akan mula perasan bahawa kekerapan kencing terjadi.
Hal ini kerana apabila mengandung, kandungan darah dalam badan anda meningkat, menyebabkan buah pinggang akan menapis lebih banyak darah dan akhirnya membentuk lebih banyak air kencing.
#5. Rasa letih dan lesu
Merasa letih dan lesu merupakan antara tanda-tanda awal mengandung yang lazim berlaku. Walaupun ia sedikit subjektif, anda akan mengetahui perbezaannya apabila badan mula rasa lesu dan letih berbanding biasa.
Tanda ini dikatakan berpunca daripada peningkatan paras hormon progesteron yang tinggi pada peringkat awal kehamilan. Hormon progesteron menyebabkan anda berasa lebih penat dan mengantuk.
Perubahan hormon ketika trimester pertama ini mampu untuk mempengaruhi emosi dan mood anda. Hasilnya, anda atau pasangan mungkin akan perasan bahawa emosi kalian sedikit sensitif ketika tempoh ini.
Seperti kebanyakan tanda-tanda mengandung dalam artikel ini, perubahan hormon turut berupaya menyebabkan anda merasa kembung perut sedikit.
Rasa kembung perut ini boleh diperincikan sebagai mirip rasa kembung perut ketika permulaan datang bulan.
Pertambahan Berat Badan Kehamilan
Kalkulator ini adalah untuk wanita yang ingin tahu berapa berat badan semasa hamil yang terbaik, berdasarkan berat badan mereka sebelum hamil.
Anda memeriksanya untuk siapa?
Berapa minggu kehamilan anda?
Berapa berat badan anda sebelum hamil? (kg)
Berapa tinggi badan anda? (cm)
Berapa berat badan anda sekarang? (kg)
Anda hamil anak kembar? YaTidak
#8. Kewujudan sedikit tompokan darah pada tuala wanita
Berbeza dengan tanda-tanda mengandung yang lain, tanda ini tidak dikaitkan dengan hormon. Sebaliknya, kewujudan tompokan darah pada pad adalah disebabkan satu fenomena yang disebut sebagai implantation bleeding.
Apabila persenyawaan telah berlaku antara sel telur wanita dan juga sel sperma lelaki, bebola sel yang terhasil akan bergerak ke dalam rahim dan akan menampal pada dinding rahim.
Proses penampalan atau implantasi ini berlaku dalam tempoh 10 hingga 14 hari setelah persenyawaan berlaku dan ia akan menyebabkan pembentukan bekalan salur darah bagi membekalkan nutrien penting kepada janin yang sedang berkembang.
Dalam proses ini, sedikit pendarahan boleh berlaku, menyebabkan darah tersebut muncul sebagai tompokan pada tuala wanita.
#9. Rasa kejang pada bahagian abdomen
Sesetengah wanita akan mengalami rasa kejang sedikit pada bahagian abdomen mereka. Rasa kejang ini sebenarnya merujuk kepada kekejangan rahim.
Salah satu contoh bagaimana perubahan hormon ketika mengandung mempengaruhi badan anda adalah dengan menyebabkan sembelit.
Peningkatan hormon tertentu akan menyebabkan pergerakan sistem penghadaman menjadi perlahan. Kesannya, pergerakan makanan dan tinja dalam usus besar tidak selancar dulu, menyebabkan terjadinya sembelit.
#11. Mengelak sesetengah makanan
Apabila mengandung, anda mungkin akan perasan bahawa diri menjadi lebih sensitif kepada bau dan rasa sesetengah makanan sehinggakan ia mampu menyebabkan anda merasa mual dan loya.
Tambahan lagi, anda juga mungkin akan perasan bahawa diri lebih cenderung untuk makan sesetengah makanan sahaja.
Seperti tanda-tanda awal mengandung yang lain, tanda ini dikatakan berlaku disebabkan oleh peranan yang dimainkan oleh hormon ketika mengandung.
Tanda awal mengandung paling ‘rare’ #12. Hidung tersumbat
Peningkatan paras hormon tertentu boleh menyebabkan membran mukosa pada sekitar hidung membengkak.
Dalam sesetengah kes, ia turut boleh berdarah. Pembengkakan ini, khususnya jika dicampur dengan penghasilan cecair mukus yang banyak, akan menyebabkan hidung tersumbat.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Symptoms of pregnancy: What happens first [Internet]. Mayo Clinic. [cited 2019 May 25]. Available from: https://www.mayoclinic.org/healthy-lifestyle/getting-pregnant/in-depth/symptoms-of-pregnancy/art-20043853. Accessed May 29, 2019.
Pregnancy Diagnosis [Internet]. [cited 2019 May 25]. Available from: https://www1.cgmh.org.tw/intr/intr5/c6700/OBGYN/f/web/Pregnancy%20diagnosis/index.htm. Accessed May 29, 2019.
FertilityPlus: Home Pregnancy Test hCG Levels & FAQ [Internet]. 2006 [cited 2019 May 25]. Available from: https://web.archive.org/web/20060615212054/http://www.fertilityplus.org/faq/hpt.html. Accessed May 29, 2019.
Jarvis S, Nelson-Piercy C. Common symptoms and signs during pregnancy. Obstetrics, Gynaecology and Reproductive Medicine. 2014 Aug 1;24(8):245–9.
Early signs of pregnancy. https://americanpregnancy.org/pregnancy-symptoms/early-signs-of-pregnancy/. Accessed May 29, 2019.
Pregnancy: Am I Pregnant? https://my.clevelandclinic.org/health/articles/9709-pregnancy-am-i-pregnant#:~:text=Symptoms%20of%20early%20pregnancy%20can,%2C%20fatigue%2C%20and%20morning%20sickness. Accessed March 23, 2022.
Selamat Ke Untuk Wanita Mengandung Pakai Pelitup Muka? Ini Penjelasan Pakar!
Bahaya Jika Ibu Mengandung Alami Buasir, Salah Satunya Tak Boleh Bersalin Normal?
Ditulis oleh Nurul Halifah Disemak pada 2 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.